บลจ.กิมเอ็งเปิดตัว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

กลต.ไฟเขียวคลอด‘กองทุนแรก’ 8เดือนทั้งระบบสินทรัพย์โต2.4%
โพสต์ทูเดย์ — ก.ล.ต. ไฟเขียว บลจ.กิมเอ็ง ลุยธุรกิจกองทุนรวม เตรียมเปิดตัวต้น ก.ย.นี้ พร้อมคลอดกองทุนแรกขาย
นายภูษิต แก้วมงคลศรี กรรมการและประธานเจ้าหน้าที่ปฏิบัติการ บริษัทหลักทรัพย์ (บล.) กิมเอ็ง (ประเทศไทย) หรือ KEST เปิดเผยว่า ขณะนี้สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้อนุมัติให้บริษัทย่อย คือ บริษัทหลักทรัพย์จัดการกองทุนรวม (บลจ.) กิมเอ็ง (ประเทศไทย) เดิมชื่อบริษัทหลักทรัพย์จัดการกองทุนรวมเคอีเอสที การ์เดียน สามารถประกอบธุรกิจได้ รวมทั้งอนุมัติให้จัดตั้งและจัดการกองทุนกองแรกแล้ว 
ทั้งนี้ บริษัทย่อยมีทุนจดทะเบียน 100 ล้านบาท แบ่งออกเป็นหุ้นจำนวน 10 ล้านหุ้น ราคาพาร์ 10 บาท โดย บล.กิมเอ็ง (ประเทศไทย) ถือหุ้น 99.99% จำนวน 9,999,998 หุ้น โดยใช้เงินทุนหมุนเวียนของบริษัทนำมาลงทุน และที่เหลือถือโดยบุคคลอื่น 0.01% หรือจำนวน 2 หุ้น 
สำหรับคณะกรรมการบริษัท ณ วันที่ 26 ส.ค. 2553 มีกรรมการ 6 คน ได้แก่ 1.นายยุทธ วรฉัตรธาร ประธานกรรมการ 2.นายปรีชา จรุงกิจอนันต์ กรรมการ 3.นายภูษิต แก้วมงคลศรี กรรมการ 4.นายพงศ์พันธุ์ อภิญญากุล กรรมการ 5.นายสุชาติ เจริญวุฒิคุณ กรรมการ และ 6.นายไมเคิล เหลียง เปง อุน กรรมการ
ทั้งนี้ บลจ.กิมเอ็ง เตรียมเปิดตัวบริษัทในช่วงต้นเดือน ก.ย.นี้ พร้อมเปิดตัวกองทุนรวมกองแรกของบริษัท โดยคาดว่าจะเป็นกองทุนรวมตลาดเงิน หรือมันนี่มาร์เก็ต โดย บลจ.กิมเอ็ง นับเป็น บลจ.ในเครือของบริษัทหลักทรัพย์เป็นรายที่ 5 นอกเหนือจาก บลจ.วรรณ บลจ.แอสเซทพลัส บลจ.ซีมิโก้ และ บลจ.ฟิลลิป
ขณะที่มูลค่าสินทรัพย์สุทธิของกองทุนรวมทั้งระบบ ณ วันที่ 27 ส.ค. 2553 อยู่ที่ 1,890,584.87 ล้านบาท เพิ่มขึ้นจากสิ้นปี 2552 จำนวน 44,928.39 ล้านบาท หรือ 2.43% จากที่มีสินทรัพย์ 1,845,656.48 ล้านบาท
ด้านบลจ. ยูโอบี เปิดขายกองทุนใหม่ชื่อกองทุนเปิด ยูโอบี เอส 6/19 เปิดขายครั้งแรกวันที่ 31 ส.ค. 6ก.ย.2553 โดยเป็นกองทุนรวมคุ้มครองเงินต้น อายุ 6 เดือน ลงทุนในพันธบัตรรัฐบาล พันธบัตรธนาคารแห่งประเทศไทย และเงินฝาก มีโอกาสรับผลตอบแทนสูงกว่าอัตราดอกเบี้ยเงินฝากประจำ 6 เดือน สามารถลงทุนขั้นต่ำเพียง 10,000 บาทเท่านั้น
โดยส่วนแบ่งการตลาดมากกว่าครึ่งเป็นของ บลจ.ในเครือธนาคารพาณิชย์